ที่ พช 0032.002/ว สำนักงานสาธารณสุขจังหวัดเพชรบูรณ์

 72 ถนนนิกรบำรุง พช ๖7๐๐๐

 มกราคม 2565

เรื่อง การจัดทำคำขอการจัดตั้งและปรับระดับศักยภาพของหน่วยบริการสุขภาพ ระยะ 5 ปี (พ.ศ. 2565 – 2569)

เรียน ผู้อำนวยการโรงพยาบาลเพชรบูรณ์ ผู้อำนวยการโรงพยาบาลวิเชียรบุรี ผู้อำนวยการโรงพยาบาลชุมชนทุกแห่ง สาธารณสุขอำเภอทุกอำเภอ

สิ่งที่ส่งมาด้วย 1. สำเนาหนังสือสำนักงานเขตสุขภาพที่ 2 ที่ สธ 0227/ ว 255 จำนวน 1 ชุด

 ลงวันที่ 26 มกราคม 2565

 2. (ร่าง) หลักเกณฑ์การจัดตั้งและปรับระดับศักยภาพของหน่วยบริการสุขภาพ จำนวน 1 ชุด (พร้อมแบบประเมินตนเอง)

 3. แบบบันทึกรายการคำขอจัดตั้งและปรับระดับศักยภาพ จำนวน 1 ชุด

 ของหน่วยบริการสุขภาพ

 ด้วย สำนักงานเขตสุขภาพที่ 2 แจ้งว่า สำนักงานปลัดกระทรวงสาธารณสุข โดยกองบริหารการสาธารณสุขขอให้เขตสุขภาพที่ 2 จัดทำแผนคำขอการจัดตั้งและปรับระดับศักยภาพของหน่วยบริการ สอดคล้องกับนโยบายและความเหมาะสมตามบริบทของพื้นที่ โดยปรับแผนพัฒนาระบบบริการสุขภาพ ระยะ 5 ปี (พ.ศ. 2565 – 2569) ส่งไปยังกองบริหารการสาธารณสุข ภายในวันที่ 31 มกราคม 2565 จึงขอให้สำนักงานสาธารณสุขจังหวัดเพชรบูรณ์ บันทึกข้อมูลรายการคำขอตามแบบบันทึกรายการคำขอจัดตั้งและปรับระดับศักยภาพของหน่วยบริการสุขภาพ ตามหลักเกณฑ์การจัดตั้งและปรับระดับศักยภาพของหน่วยบริการสุขภาพ นั้น

 ในการนี้ จึงขอให้หน่วยงานตรวจสอบและประเมินตนเอง ตามหลักเกณฑ์การจัดตั้งและปรับระดับศักยภาพของหน่วยบริการสุขภาพ จัดทำข้อมูลตามแบบบันทึกรายการคำขอจัดตั้งและปรับระดับศักยภาพของหน่วยบริการสุขภาพ ส่งให้สำนักงานสาธารณสุขจังหวัดเพชรบูรณ์ ภายในวันที่ 28 มกราคม 2565 ทางไปรษณีย์อิเล็กทรอนิกส์ taae8731@gmail.com รายละเอียดตามสิ่งที่ส่งมาพร้อมนี้

จึงเรียนมาเพื่อทราบและพิจารณาดำเนินการต่อไป

ขอแสดงความนับถือ

(นายกมล กัญญาประสิทธิ์)

 นายแพทย์สาธารณสุขจังหวัดเพชรบูรณ์

กลุ่มงานพัฒนายุทธศาสตร์สาธารณสุข

โทร. 0 5672 3101

โทรสาร 0 5671 1299